Publication: Magyar Közlöny
Issue: MK-1999-4 (Year: 1999, Number: 4)
Era: 1990-2004
Section: 13. számú melléklet a 8/1999. (I. 20.) FVM rendelethez
Paragraph Index: 1683

2. A kérelmet a 14. számú melléklet szerinti űrlapon hét példányban kell beadni. A kérelemhez mellékelni kell: — hatvan napnál nem régebbi igazolásokat arról, hogy nincs lejárt köztartozása, — nyilatkozatot arról, hogy a kérelem benyújtásának időpontjában nem áll csőd-, felszámolási, illetve végrehajtási eljárás alatt, — összesített kimutatást az integrációban részt vevő integráltakról [név, cím (ha őstermelő az integrált, akkor az őstermelői igazolvány száma), növénytermesztés esetén az integrációba bevont földterület — erdőgazdálkodás esetén az erdőterület — nagysága integráltanként, tevékenységenként összesen, állattenyésztés esetén az állatlétszám integráltanként, állatfajtánként], — az integrátori típusszerződés egy példányát, — erdőgazdasági integráció esetében a területileg illetékes erdészeti hatóság szakvéleményét.

Source: https://magyarkozlony.hu/hivatalos-lapok/824324b3cb970242d950218f54070cafe1db4a9a/dokumentumok/83d10710c4568f9b8f6b14a1c1588c8e759a0d44/letoltes